NAKON turbo-folk radija, u Zagrebu će uskoro startati turbo-folk televizija ExTRA TV, potvrdio je Indexu izvor upoznat s poslovanjem tvrtke EXTRA FM d.o.o. koja stoji iza oba medija.

>>>Krenuo zagrebački radio s cajkama, u podne zaorilo: "Euri i franci troše se na flaše i na kurve"<<<

Vijeće za elektroničke medije je jednoglasnom odlukom dodijelilo koncesiju na deset godina komercijalnoj glazbenoj televiziji na kojoj će se vrtjeti narodnjački spotovi, a program će se prenositi na satelitski, internetski, kabelski i druge načine.

>>>Purgeri zgroženi zbog radija s cajkama: "Cajke slušaju ljudi nižeg standarda, to je sramotno"<<<

Televizija će se nalaziti na istom mjestu kao i radio Extra FM, na adresi Većeslava Holjevca 29.

Tekst se nastavlja ispod oglasa

Kao i prije početka emitiranja radija Extra FM, vlasnici EXTRA FM d. o.o. ne žele govoriti o detaljima programa.

Podsjetimo, radio postaja Extra FM s radom je počela početkom svibnja, a prvih dana emitiranja bila je toliko slušana da se njihova stranica s live streamom rušila zbog prevelike posjećenosti.

Program na radiju vode Ecija Ivušić i Paula Sikirić, a kako obje imaju i televizijskog iskustva, moguće je da će one preuzeti i televizijski program cajkaške televizije.